Krakkarnir í hverfinu er leikþáttur þar sem brúður eru notaðar til að fræða börnin um ofbeldi og mikilvægi þess að börn segi frá . Brúðurnar ræða saman um það sem þær hafa lent í . Jóhanna segir frá því hvernig kærasti mömmu hennar snerti hana á óviðeigandi hátt og hvaða hjálp hún fékk eftir að hún sagði frá . Stefán segir vini sínum frá því hvernig mamma Stefáns beitti hann ofbeldi og hvernig þau fengu bæði hjálp eftir að hann sagði kennaranum sínum frá . Af hverju Krakkarnir í hverfinu ? Með því að nota brúður til að tala við og svara spurningum um þennan viðkvæma málaflokk er oft hægt að ná betur til barna . Námsráðgjafi , félagsráðgjafi , hjúkrunarfræðingur eða sálfræðingur eru viðstaddir hverja sýningu . Brúðustjórnendur eru Hallveig Thorlacius , Helga Arnalds og Sólveig Guðmundsdóttir . Sýningin stendur til boða öllum börnum í 2. bekk grunnskóla . Hún er kostuð af Vitundarvakningu gegn kynferðislegu , andlegu og líkamlegu ofbeldi á börnum . Vitundarvakningin er samstarfsverkefni Velferðarráðuneytis og Barnaverndarstofu .